Шӓргӓшӓн попугай

Шӓргӓшӓн попугай тенгеок Лачокла шӓргӓшӓн попугай () — Psittaculidae йиш группыш пырышы кечӹвӓл Азиштӹ дӓ Африкын тропиквлӓштӹ Сахара гӹц кечӹвӓлвелнӹрӓк вӓшлиӓлтшӹ попугай. Кытшы 40–42 см, нелӹцшӹ 115–140 г якте шоэш.

Лӹмжӹм немец натуралист Вильгельм Крамер (Wilhelm Heinrich Kramer, ? – 1765) лӹмеш пумы.

Лӹвӓл йишвлӓ 
Африка шӓргӓшӓн попугай (Psittacula krameri krameri) — вадывел Африка гӹц ирвел Африка якте: Гвиней, Сенегал кечӹвӓл Мавритани, Мали, кечӹвӓл Нигер, йыдпел Гана, йыдпел Буркина-Фасо, Того, Бенин, кечӹвӓл Нигери, Камерун, Чад, йыдпел Покшал Африка Республика, вадывел Уганда, Кечӹвӓлвел Судан.
Абиссини шӓргӓшӓн попугай (Psittacula krameri parvirostris) — йыд-вадывел Сомали, йыдпел Уганда, йыд-вадывел Эфиопи, Джибути дӓ Судан (Сеннар штат).
Кечӹвӓлвел Инди шӓргӓшӓн попугай (Psittacula krameri manillensis) — кечӹвӓл Инди субконтинент дӓ Шри-Ланка
Йыдпел Инди шӓргӓшӓн попугай (Psittacula krameri borealis) — Бангладеш, Пакистан, йыдпел Инди дӓ Непал гӹц покшал Мьянма якте.

Категори:Попугайвлӓ